OzLabs/hebrew-wiki-articles huggingface dataset:
תאודור ואן הייל

תאודור ואן הייל, נוף חורפי
תאודור ואן הייל (בהולנדית: Theodoor van Heil; 1635 – אחרי 1691) היה צייר נוף פלמי הידוע בנופי החורף שלו, בנופי העיר ובמראות ערים בוערות.<ref name=":0"></ref>

== ביוגרפיה ==
תאודור ואן הייל היה בנו של דניאל ואן הייל, צייר נוף. הוא בא ממשפחה אמנותית: סבו ליאו היה צייר כמו שניים מדודיו: ליאו ואן הייל שהיה אדריכל וצייר, ויאן בפטיסט ואן הייל שהיה צייר דיוקנאות ואירועים מהיסטוריה.<ref></ref>

על פי ההערכה, תיאודור הוכשר אצל אביו. הוא הפך לחבר בגילדת לוקאס הקדוש בבריסל בשנת 1668.

ידוע שהאמן עדיין היה חי בשנת 1691.<ref name=":0" /> אם הוא היה זה שצייר את "הפצצת בריסל" בשנת 1695 הוא כנראה נפטר אחרי שנה זו.<ref name=":1"></ref>

== יצירתו ==
תאודור ואן הייל, הפצצת בריסל
תאודור ואן הייל ידוע בנופים בסגנונו של אביו. הם כללו נופי חורף וסצנות של שריפות בערים.<ref name=":0" />

תיאודור ואן הייל צייר מספר נופים טופוגרפיים של עיר הולדתו בריסל. הציור נעשה מתצפית אחת על בריסל [https://www.tripadvisor.co.il/Tourism-g950785-Koekelberg_Brussels-Vacations.html?fid=64f564e8-560d-45f4-af4b-940e8d76972a מטירת Koekelberg] מציג ממעוף הציפור את העיר הנשקפת מצפון. בהשוואה לתצפית על בריסל שצייר האמן מאנטוורפן יאן בפטיסט בונקרוי כשלושים שנה קודם לכן, ציורו של ואן הייל מראה את העיר ממרחק גדול ומנקודת מבט נמוכה יותר. התוצאה היא שהבניינים מוצגים בצורה קומפקטית יותר. ניתן לזהות רק את הצריחים והמגדלים הגדולים. ואן הייל תיאר בקדמת הציור סצינות כמו רכיבת סוסים, רועים ואיכרים.

מבין חמשת הנופים הנוספים של בריסל, שצוירו על ידי תאודור ואן הייל והנמצאים במוזיאונים המלכותיים לאמנויות יפות בבלגיה, שנים מציעים נוף קרוב יותר לעיר ושלושה ציורי שריפות בעיר בריסל. זכור במיוחד הציור "הפצצת בריסל" בשנת 1695, המציגה את העיר בלהבות לאחר ההפצצה על ידי הכוחות הצרפתים.<ref name=":1" />

==קישורים חיצוניים==

== הערות שוליים ==

קטגוריה:ציירי תור הזהב של הולנד
קטגוריה:ציירים פלמים
קטגוריה:ילידי 1635
קטגוריה:נפטרים ב-1691
ג'רג' שומיו

ג'רג' שומיו (במקור אביו היה שוורץ, בהונגרית: Somlyó György, בלטונבוגלאר, 28 בנובמבר 1920 – בודפשט, 8 במאי 2006) היה חתן פרס קושוט וזוכה פרס אטילה יוז'ף מספר פעמים, משורר, סופר, מתרגם ספרות, חבר האקדמיה מַלַרְמֵה בפריז,<ref>האקדמיה מלארמה היא אקדמיה לספרות צרפתית לסופרים ולמשוררים, שנוסדה בשנת 1937. מאז 1976 העניקה האקדמיה את פרס הספרות פרס מלארמה (Prix Mallarmé) ביריד הספרים Brive.</ref> חבר מייסד של "אקדמיה סצ'ני לספרות ואמנות" (1992) ושל ה"האקדמיה לספרות דיגיטלית" (1998) יוזם "יום השירה ההונגרי".

הוא בנו של המשורר זולטאן שומיו (שוורץ) שהיה שייך לדור הראשון של כותבי כתב העת הספרותי החשוב ניוגט, בנו של ג'רג' ונכדו של זולטאן, הוא באלינט שומיו (1957-) אסתטיקן, פילוסוף, פרופסור באוניברסיטת בודפשט דיקן הפקולטה לאסתטיקה.

== ביוגרפיה ==
ג'רג' שומיו היה בין משוררי כתב העת הספרותי ניוגט כבר בגיל צעיר. חברי ילדותו היו גאבור דבצ'רי ופרנץ קארינתי. הוא היה בקשר אישי גם עם מיקלוש רדנוטי, דז'ה קוסטולאני ואטילה יוז'ף. הוא הושפע מהסוריאליזם הצרפתי.

בין השנים 1941–1944 נקרא מספר פעמים לשרות העבודה (עבודות כפייה ליהודים במסגרת הצבא ההונגרי) והצליח לשרוד את המלחמה ואת השואה. בשנת 1945 נרשם לפקולטה למדעי הרוח של אוניברסיטת בודפשט ובנובמבר 1946 (עם מלגה צרפתית) נרשם לסורבון. בשנים 1948 וב-1949 הוא היה דרמטורג בתיאטרון הלאומי של בודפשט לאחר מכן עד 1950 היה ראש חבר הלקטורים של אולפני הקולנוע הוניה (כיום: Mafilm Hungarian Film Studios).

בשנים 1954–1955 עמד בראש המחלקה הספרותית ברדיו ההונגרי. בשנת 1958 ערך וכתב את ההקדמה ל"אנתולוגיה של המשוררים הצרפתיים" ולמהדורה ההונגרית הראשונה של כל כתבי ארתור רמבו. לאחר מכן הופיעו בזה אחר זה כרכי השירה והמחקרים שלו. הוא חי בצרפת ובאיטליה תקופה מסוימת. בשנת 1965 פורסם בפריז ספר השירה הראשון שלו בתרגום לצרפתית, "Souvenir du Présent". בשנת 1966 ייסד את האלמנך הספרותי הרב-לשוני בשם אריון, ועד 1987 היה העורך הראשי שלו.

בשירתו אפשר למצוא כמעט את כל צורות החריזה, מחריזה חופשית ועד הסונטה. בנוסף לכתבי הפרוזה שלו בהשראה אוטוביוגרפית, הוא פרסם כתבי מחקר ותרגומים רבים.

== יצירותיו ==
{| class="wikitable mw-collapsed mw-collapsible"
!יצירותיו
|-
|

|}

== תרגומיו להונגרית ==

== פרסים ==

== ראו גם ==
* [https://web.archive.org/web/20050416031904/http://www.jelenkor.com/Mag/Somly.htm מו"ל ילנקור על ג'רג' שומיו]
* [https://index.hu/kultur/klassz/somlyo0508/ הספד במותו]
* [https://www.es.hu/old/9951-52/somlyo.htm ג'רג' שומיו :מקורות חיי]
* [http://www.jamk.hu/ujforras/950905.htm כתיבתו של אנדראש פטץ על גיורגי שומיו] 
* [https://port.hu/adatlap/szemely/somlyo-gyorgy/person-25286 ג'רג' שומיו]
* [https://pim.hu/hu/dia/dia-tagjai/somlyo-gyorgy הפרופיל של ג'רג' שומיו] באתר האקדמיה לספרות דיגיטלית

== קישורים חיצוניים ==

* https://www.idref.fr/028192656
* [https://viaf.org/viaf/21445/ VIAF-Virtual International Authority File]

== הערות שוליים ==

קטגוריה:יהודים זוכי פרס קושוט
קטגוריה:יהודים זוכי פרס אטילה יוז'ף
קטגוריה:מקבלי אות לגיון הכבוד
קטגוריה:משוררים יהודים הונגרים
קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:הונגרים שנולדו ב-1920
קטגוריה:הונגרים שנפטרו ב-2006
סימן קרט

סימן קֶרֶט (באנגלית: Caret) הוא תו בצורת V הפוכה. זהו תו המרווח ^ בקוד ASCII ומערכות קידוד תווים נוספות. שמות נוספים של התו כוללים כובע, קונטרול, חץ למעלה, או, לעיתים רחוקות יותר, שברון, חזקה, מצביע (בשפת התכנות פסקל) או טריז. התו דומה לסימן הדיאקריטי גג, אך שונה ממנו בהיותו תו עצמאי. היסטורית התו שימש לשם הקלדת הסימן הדיאקריטי גג מעל אותיות באמצעות הקלדתו אחריהן, ועקב כך גג הוא שמו הרשמי בקוד ASCII ויוניקוד.

אין להתבלבל בין הקרט והגג לבין תווים אחרים בצורת וי הפוכה, כגון ʌ (האות הלטינית V קטנה הפוכה U+028C) או ∧ (וגם U+2227), המכונים לעיתים קרט גם הם.

== מקורות ==
=== סימן הגהה ===
הקרט שימש במקור וממשיך לשמש בכתב יד כסימן הגהה כדי לציין היכן יש להוסיף סימן פיסוק, מילה או ביטוי לטקסט. המונח בא מהמילה הלטינית , "זה חסר". סמל הקרט נכתב מתחת לשורת הטקסט לשם הוספת סימני פיסוק בגובה השורה, כגון פסיק, או מעל השורה כקרט הפוך: ˇ עבור תווים גבוהים, כגון אפוסטרוף ניתן לכתוב את התוספת בתוך הקרט, בשולי הדף או מעל לשורה.

== שימושים ==
=== שפות תכנות ===
לקרט שימושים רבים בשפות תכנות. הוא יכול לסמן העלאה בחזקה, את האופרטור XOR ברמת הביט, שרשור מחרוזות, תו בקרה ועוד. בביטויים רגולריים משמש הקרט להתאים לתחילת מחרוזת או שורה; אם הוא מופיע בתחילת מחלקת תווים, מבוצעת התאמה של ההיפוך של המחלקה.

Node.js משתמשת בקרט בקובצי מניפסט כדי לסמן התנהגות של רזולוציית תלות המשמשת עבור כל תלות.

=== תו חילוף ===
מפרש שורת הפקודה cmd.exe, של משפחת מערכות ההפעלה חלונות, משתמש בקרט (^) כתו מילוט מתווים שמורים.

; דוגמה

<syntaxhighlight lang="text">
C:\>ECHO Show and: ^& greater than: ^> pipe: ^| less than: ^< caret: ^^ and ^%TMP^%
Show and: and: & greater than: > pipe: | less than: < caret: ^ and %TMP%
</syntaxhighlight>

==קישורים חיצוניים==

==הערות שוליים==

קטגוריה:סימני כתב
קטגוריה:פיסוק
איב מרדר

איב אסתר מרדר (באנגלית: Eve Marder; נולדה ב-30 במאי 1948) היא נוירוביולוגית יהודייה-אמריקאית. פרופסור באוניברסיטת ברנדייס. מרדר ידועה בזכות עבודתה על רשתות עצביות קטנות, שהביאה לגילויים חדשניים בעלי השלכות לכלל הרשתות העצביות כולל אלו של בני האדם.

==קורות חייה==
מרדר נולדה בניו יורק והיא, לדבריה, "בחורה יהודייה כשרה מניו יורק". ילדותה המוקדמת עברה ברובע אפר וסט סייד של מנהטן, בהמשך עברה המשפחה לצפון ניו ג'רזי וכשהייתה בגיל תיכון עברו לאירוינגטון שם למדה בתיכון המקומי . במקביל למדה במשך שנתיים ב"היברו סקול".

נשואה לארתור וינגפילד גם הוא פרופסור למדעי העצב באוניברסיטת ברנדיים. איב וארתור הכירו ב-1981.

==השכלה ומסלול מקצועי==
תואר ראשון בביולוגיה מאוניברסיטת ברנדייס, 1969. דוקטורט בביולוגיה מאוניברסיטת קליפורניה בסן דייגו (UCSD) - 1974. את הפוסטדוקטורט התחילה ב-1975 באוניברסיטת אורגון, והמשיכה בשנים 1976–1978 באקול נורמל סופרייר בפריז. ב-1980 חזרה לארצות הברית שם קיבלה משרת פרופסור משנה באוניבסיטת ברנדייס, בה היא ממשיכה לפעול עד היום. ב-1984 מרדר קיבלה קביעות. ב-1990 קודמה לדרגת פרופסור מן מניין.

==פעילותה המדעית==

נושא הדוקטורט שלה היה תפקיד מולקולת האצטילכולין ברשת עצבית של מערכת העיכול STG של הלובסטר. מרדר פיתחה נושא זה לעבודת חייה. מדובר אמנם ברשת עצבית קטנה בת 30 נוירונים בלבד, אולם מחקריה ברשת זאת הביאו לגילויים חדשניים בעלי השלכות לכלל הרשתות העצביות כולל אלו של בני אדם. מרדר גילתה שרשתות עצביות אינן בעלות מבנה קשיח הנותן תוצאה קבועה, אלא שהן משתנות על ידי מה שמרדר קוראת "נוירומודולטורים" (neuromodulators) מה שמאפשר תוצאות משתנות.

במקביל לעבודתה הניסויית, מרדר הייתה שותפה לפיתוח מדעי העצב התאורטיים המנצלים כלים חישוביים לניתוח פעילות מערכת העצבים.

==פעילותה הציבורית==
בנעוריה הצטרפה מרדר לפעילות התנועה לזכויות האזרח ובהשפעת פעילות זאת החליטה ללמוד משפטים במטרה לעסוק בליטיגציה בתחום זכויות האזרח. כוונה שנטשה כבר בשנת הלימודים הראשונה לטובת הביולוגיה.

==תפקידים ואותות הוקרה==
* עמיתת האקדמיה האמריקאית לאמנויות ולמדעים - 2001
* פרס גררד של האגודה למדעי המוח - 2005
* נשיאת האגודה למדעי המוח - 2007
* עמיתת האקדמיה הלאומית למדעים -2007
* פרס גרובר למדעי המוח - 2013
* פרס קוולי למדעי המוח - 2016
* דוקטור לשם כבוד מאוניברסיטת תל אביב - 2017
* פרס האקדמיה הלאומית למדעים - 2019
* פרס פרל מייסטר גרינגרד - 2023

==קישורים חיצוניים==

* [http://www.bio.brandeis.edu/faculty/marder.html אתר הבית של מרדר] באוניברסיטת ברנדייס

* [http://kavliprize.org/sites/default/files/EVE%20MARDER%20%20AUTOBIOGRAPHY.pdf/ אוטוביוגרפיה של מרדר באתר של פרס קוולי] 
* [https://gruber.yale.edu/neuroscience/eve-marder/ מרדר באתר של קרן גרובר] 
* [https://www.jpost.com/Business-and-Innovation/Health-and-Science/Research-in-a-fish-tank-494704/ ראיון בג'רוזלם פוסט בהקשר לקבלת הדוקטורט לשם כבוד מאוניברסיטת תל אביב] 

== הערות שוליים ==

קטגוריה:חברות האקדמיה הלאומית למדעים של ארצות הברית
קטגוריה:סגל אוניברסיטת ברנדייס
קטגוריה:בוגרות אוניברסיטת ברנדייס
קטגוריה:בוגרי אוניברסיטת ברנדייס
קטגוריה:בעלות תואר דוקטור מאוניברסיטת קליפורניה בסן דייגו
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:זוכי פרס גרובר במדעי המוח
קטגוריה:זוכי פרס קוולי
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
מכתב לשלוש נשים

מכתב לשלוש נשים (באנגלית: A Letter to Three Wives) הוא סרט דרמה רומנטית אמריקאי משנת 1949 בבימויו של ג'וזף ל. מנקייביץ' עם ג'ין קריין, לינדה דרנל, אן סאות'רן, קירק דאגלס, פול דאגלס וג'פרי לין בתפקידים הראשיים.

התסריט מבוס על הרומן "מכתב לחמש נשים" של ג'ון קלמפנר שפורסם במגזין קוסמופוליטן ב-1945. העלילה היא על שלוש נשים חברות שמקבלות מכתב מאישה המודיעה להן כי ברחה עם אחד מהבעלים שלהן וכל אחת מהן נמצאת במתח האם זה בעלה שברח.

בתפקיד משנה מופיעה תלמה ריטר כמשרתת סיידי אצל אחת הנשים. כן נשמע קולה של סלסט הולם כאישה ששלחה את המכתב.

ג'וזף ל. מנקייביץ' זכה בפרס אוסקר לבמאי הטוב ביותר.

הסרט זכה בפרס אוסקר לתסריט המעובד הטוב ביותר והיה מועמד לפרס אוסקר לסרט הטוב ביותר.
==תקציר העלילה==
דברה בישופ (ג'ין קריין), ריטה פיפס (אן סאות'רן) ולורה מיי הולינגסוויי (לינדה דרנל) הן חברות בקאנטרי קלאב באחת העיירות בארצות הברית. הן מתנדבות לעזור במחנה פיקניק של ילדים. לפני שהן עולות לספינת הנהר ששטה למקום הפיקניק, הן מקבלות מכתב מבחורה מוכרת לכולם בעיירה בשם אדי רוס ובו היא מודיעה להם כי הסתלקה מהעיירה ביחד עם אחד מבעליהן. הן נמצאות במתח כי לכל אחת מהן היה סכסוך עם בן הזוג. סיפורן מתואר בסרט בפלאשבק.

דברה גדלה בחווה חקלאית. במלחמת העולם השנייה התגייסה לצי ארצות הברית שם הכירה את בעלה בראד בישופ (ג'פרי לין) והם נישאו. דברה מלאה חרדות איך תתקבל בחברה החברה וזה יוצר חיכוכים בין בני הזוג. בראד היה לפני המלחמה חברה הדוק של אדי רוס.

ריטה פיפס כותבת תסכיתי אופרות סבון בתחנת רדיו מקומית. בעלה ג'ורג' (קירק דאגלס) הוא מורה בבית הספר בעיירה ומרוויח פחות ממנה. הוא מתווכח אתה על הרמה הירודה של התסכיתים ברדיו וזה גורם למתח ביניהם שגובר לאחר שהוא קיבל מתנה מאדי רוס, תקליט של קונצ'רטו לפסנתר של ברהמס.

לורה מיי גרה עם אימה ואחרונה בצריף שמזדעזע כל פעם כשהרכבת עוברת בצמוד. היא יוצאת עם פורטר הולינגסויי הגרוש העשיר והמבוגר ומשכנעת אותו לשאת אותה. היחסים ביניהם מתוחים והוא אומר לה מדי פעם כי התחתנה איתו כדי לשמש כספומט שלה. הוא גם מזכיר לה מדי פעם את אדי רוס.

הן חוזרות הבייתה. ריטה מוצאת לשמחתה את ג'ורג' בבית והם מתפייסים. דברה מתבשרת כי בראד הודיע שלא יחזור הלילה והיא בטוחה כי הוא זה שברח עם אדי. לורה מיי לא מוצאת את פורט בבית והיא בטוחה שזה הוא שברח אך הוא חוזר מאוחר וכולם הולכים למסיבה בקאנטרי. דברה אומרת שבראד ברח עם אדי אך פורטר מתוודה כי זה הוא שברח איתה אך התחרט וחזר. כעת כל הנשים מרוצות.

==קישורים חיצוניים==

* [https://www.youtube.com/watch?v=MKgUuC9QSyU קדימון למכתב לשלוש נשים], באתר יוטיוב
* [http://www.tcm.turner.com/tcmdb/title/81295/A-Letter-to-Three-Wives/# מכתב לשלוש נשים], באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטי דרמה רומנטית
קטגוריה:סרטי פוקס המאה ה-20
קטגוריה:סרטי קירק דאגלס
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
מוטו גוצי אלצ'ה

מוטו גוצי אלצ'ה (באיטלקית: Moto Guzzi Alce, קרוי גם: Moto Guzzi 500 Alce) הוא אופנוע מתוצרת יצרנית הרכב הדו-גלגלי Moto Guzzi אשר יוצר בין השנים 1921 – 1924 באיטליה.

דגם "מוטו גוצי אלצ'ה" היו בשימוש עיקרי של הצבא המלכותי האיטלקי, ובצבא איטליה.

בנוסף מוטו גוצי אלצ'ה" היה בשימוש במספר גופי משטרה: ב"מיליציית הכבישים הלאומית" ("Milizia nazionale della strada" ) ב"משטרת אפריקה האיטלקית" ("Polizia dell'Africa italiana" ) וב"משטרת התנועה" ("Polizia stradale" ).

==ממאפייני "מוטו גוצי אלצ'ה"==

* יוצרו 7,059 יחידות.
* שלדה - מסגרת מתכת כפולה.
* מספר נוסעים: בתצורה 1 מושב, (נהג בלבד), בתצורה 2 מושבים, בחיבור ל"סירה" - 3 נוסעים.
* מנוע 1 צילינדרים, 498.4 סמ"ק.
* מנוע קירור אוויר.
* מאייד: תוצרת "Dell'Orto" דגם "Dell'Orto MC 26 F".
* בלמים: בלם קדמי - בלם תוף עם שליטת יד, בלם אחורי - בלם תוף עם שליטת רגל.
* שימון - בעזרת משאבת חריטה.
* קיבולת מכל דלק - 13.5 ליטר.
* טווח נסיעה: כ-300 ק"מ.
* צמיגים: 19x3.50 אינץ'.
* גלגלים עם חישוקים בגודל 19x3.00 אינץ'.
* בין השנים 1945 – 1940 יוצר דגם "Alce V" (מסדרה "מוטו גוצי אלצ'ה").
* דגם "מוטו גוצי אלצ'ה"המחובר ל"סירה" היה קרוי "669 Alce".
* דגמי "מוטו גוצי אלצ'ה" יוצרו בצבעים: ירוק צבאי, חול סהרה.

== תמונות ==
<gallery mode="packed" heights="130">
קובץ:Moto Guzzi - Flickr - exfordy.jpg| "מוטו גוצי אלצ'ה, 2 נוסעים
קובץ:Guzzi Alce 500 (1938) 20120213.jpg| "מוטו גוצי אלצ'ה
קובץ:Moto-Guzzi Alce 1938.JPG| "מוטו גוצי אלצ'ה
קובץ:1939 Moto Guzzi Alce Motorcycle pic2.JPG| "מוטו גוצי אלצ'ה
קובץ:Moto Guzzi von Don Camillo.jpg| דגם "מוטו גוצי אלצ'ה, 3 נוסעים (כולל "סירה")
</gallery>

==ראו גם==
* מוטו גוצי נורמלה
* Moto Guzzi TriAlce
* מוטו גוצי V50 

==קישורים חיצוניים==

* 

==הערות שוליים==

קטגוריה:כלי רכב שהושקו ב-1939
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:אופנועים
אלצ'ה
קטגוריה:כלי רכב צבאיים
קטגוריה:אמצעי לחימה איטלקיים במלחמת העולם השנייה
דועא

דועא (בערבית: دُعَاء) היא מושג באסלאם שמשמעותו פנייה, קריאה, זימון, בקשה או תחנון. לפי מוחמד, הדועא היא מהות הפולחן.

יש דגש מיוחד על דועא ברוחניות אסלאמית, ומוסלמים קדומים דאגו מאוד לתעד את תחינותיהם של מוחמד ומשפחתו ולהעביר אותם לדורות הבאים. מסורות אלה החלו ז'אנרים חדשים של ספרות שבהם נאספו תחנונים נבואיים בכרכים יחידים ששוננו בעל פה והועברו הלאה.

==קישורים חיצוניים==

* 

== הערות שוליים ==

קטגוריה:מושגים באסלאם
קטגוריה:צלאה
Reason

Reason (בעברית: סיבה) הוא אלבומה השני של הזמרת מלאני סי, אשר יצא ב-10 במרץ 2003 על ידי וירג'ין רקורדס. האלבום הגיע למקום ה-5 בבריטניה ומכר כ-30 אלף עותקים בשבוע הראשון ליציאתו ובסופו של דבר הגיע למעמד זהב במדינה עם מכירות של כ-101 אלף עותקים, אם כי מדובר בנפילה מסחרית ביחס לאלבומה הקודם אשר מכר קרוב ל-900 אלף עותקים במדינה. גם בשאר העולם האלבום לא הצליח לשחזר את הצלחת האלבום הקודם כאשר מכר חצי מיליון עותקים בלבד בכל העולם. הביקורות על האלבום היו מעורבות.

== רקע ==
לאחר ההתפרקות של הספייס גירלז מלאני המשיכה את קריירת הסולו שלה ובכך הפכה לאמנית היחידה מהלהקה שעשתה זאת בניגוד לשאר בנות הלהקה שפרשו מקריירה מוזיקלית או פוטרו מחברות התקליטים שלהם. לאחר שסיימה לקדם את אלבומה הקודם, בנובמבר 2001 חזרה לאולפן להקליט את אלבומה השני אותו הקליטה עד ספטמבר 2002. במהלך ההקלטות לאלבום חברת התקליטים שלה הייתה מודאגת מהכיוון המוזיקלי אליו הלכה מלאני מאחר שהלהיטים הגדולים באלבומה הקודם היו מאופניים במוזיקת R&B ודאנס בניגוד לכוון המוזיקלי אליו מלאני רצתה ללכת שזה פופ-רוק. האלבום היה במקור צפוי לצאת בנובמבר אך מסיבות לא ידועות הוא נדחה. בעקבות כך החלו להיות מופצות שמועות כחברת התקליטים של מאלני דרשה ממנה לרדת במשקל לפניי יציאת האלבום. מלאני טענה כי שמועות אלו אינן נכונות שומערכת היחסים שלה עם חברת התקליטים שלה היא "פנטסטית".

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי מלאני סי
קטגוריה:אלבומים שהופקו על ידי מריוס דה פריס
קטגוריה:אלבומים שהופקו על ידי ריק נואלס
קטגוריה:אלבומי חברת וירג'ין רקורדס
אכיפת מכס והגירה (ארצות הברית)

אכיפת מכס והגירה של ארצות הברית (באנגלית: U.S. Immigration and Customs Enforcement, בראשי תיבות: ICE) היא סוכנות אכיפת חוק פדרלית תחת המחלקה לביטחון המולדת, האחראית בעיקר על הגירה ואכיפת מכס. בנוסף יש לה תפקיד בהתמודדות עם פשע רב לאומי.<ref></ref><ref></ref> מטרת הסוכנות היא להגן על אמריקה מפני פשע חוצה גבולות והגירה בלתי חוקית המאיימות על הביטחון הלאומי וביטחון הציבור.

== פעילות ==
משימה זו מבוצעת באמצעות אכיפה של יותר מ-400 חוקים פדרליים ומתמקדת באכיפת הגירה, מניעת טרור ובמאבק בתנועה בלתי חוקית של אנשים וסחורות.<ref></ref><ref></ref> ל-ICE שני מרכיבים עיקריים: חקירות ביטחון פנים (HSI) ופעולות אכיפה והסרה (ERO).

ICE מחזיקה בנספחים בנציגויות הדיפלומטיות המרכזיות של ארצות הברית מעבר לים. אנשי ICE אינם מסיירים בגבולות ארה״ב; התפקיד הזה מבוצע על ידי משמר הגבול ויחידה של המכס והגנת הגבולות, שהיא סוכנות אחות של ICE.<ref></ref><ref></ref><ref></ref>

== גלריה ==
<gallery>
קובץ:ICE_HQ_in_DC.jpg|בניין מטה הארגון בוושינגטון הבירה.
קובץ:ICE_HSI_Special_Response_Team_(SRT)_training_using_armored_vehicle.jpg|לוחמי יחידת HSI (Special Response Team) של הארגון מתאמנים ברכב משוריין בפורט בנינג בג'ורג'יה.
קובץ:ICE_Arrest.jpg|אנשי הארגון בעת גירוש אדם למקסיקו.
קובץ:ICE_ERO_Officer_Badge.png|תג קצין המבצעים של הארגון.
</gallery>

== ראו גם ==
* המנהל לאכיפת הסמים
* FBI
* שירות האבטחה הפדרלי של ארצות הברית
* משמר הגבול של ארצות הברית
* סוכנות המכס והגנת הגבולות של ארצות הברית
* שירות המרשלים של ארצות הברית
* השירות החשאי של ארצות הברית
* שירות פיקוח המכס (ספרד)
* שירות ההגירה הפדרלי של רוסיה

== קישורים חיצוניים ==

* 

* [http://www.cbp.gov/ סוכנות המכס והגנת הגבולות]

== הערות שוליים ==

קטגוריה:2003 בארצות הברית
קטגוריה:וושינגטון די. סי.: ארגונים
קטגוריה:הגירה לארצות הברית
קטגוריה:ארצות הברית: ארגוני אכיפת חוק
קטגוריה:ארצות הברית: ארגונים משטרתיים פדרליים
קטגוריה:המחלקה לביטחון המולדת של ארצות הברית
הלגיון השני בריטניקה

הלגיון השני בריטניקה (בלטינית: Legio II Brittannica) היה לגיון רומאי, אשר הוצב בבריטניה.

==היסטוריה==
המידע על הלגיון מועט. השם "הלגיון השני בריטניקה" נזכר רק בנוטיטיה דיגניטטום, אולם מקובל כיום להאמין כי הוא זהה עם "הלגיון השני בריטניוס" הנזכר במקורות אחרים מאותה תקופה. כפי ששמו מעיד עליו, הלגיון הוצב בפרובינקיה הרומית בריטניה, וידוע כי הוא פעל באזור בסוף המאה השלישית, המאה הרביעית והשנים הראשונות של המאה החמישית. עם זאת, ישנה מחלוקת בשאלה באילו נסיבות הלגיון הוקם. ישנם הסוברים כי הקיסר גליאנוס הקים אותו על בסיס יחידות שנלקחו מהלגיון השני אוגוסטה. דעה אחרת גורסת שהלגיון הוקם במהלך המרד של קאראוסיוס, אשר השתלט על גאליה ובריטניה והכריז על עצמו כ"קיסר הצפון" במשך שבע שנים. לפי טענה זו, הלגיון הוקם בידי קאראוסיוס (או בידי יורשו אלקטוס), ולאחר דיכוי המרד התמזג עם הצבא הרומי הסדיר. ישנה הערכה כי לאחר הנסיגה של הקיסר פלביוס אוגוסטוס הונוריוס מבריטניה ב-407 הלגיון פורק, אולם הדבר אינו ודאי.

==קישורים חיצוניים==

* [https://www.livius.org/articles/legion/legio-ii-brittannica/ הלגיון השני בריטניקה], באתר livius.org 
* [http://www.imperiumromanum.com/militaer/heer/legionen02_06.htm הלגיון השני בריטניקה], באתר Imperiumromanum.com 

==הערות שוליים==

שני בריטניקה
הלגיון השלישי דיוקלטיאנה

הלגיון השלישי דיוקלטיאנה (בלטינית: Legio III Diocletiana) היה לגיון רומאי, אשר הוקם בידי הקיסר דיוקלטיאנוס והוצב במצרים.

==היסטוריה==
המידע על הלגיון מועט. הוא הוקם בידי הקיסר דיוקלטיאנוס לאחר שזה האחרון ארגן מחדש את הפרובינקיה הרומית במצרים בשנת 298, ולפיכך הלגיון נקרא על שמו. הלגיון הוצב באלכסנדריה לצד הלגיון השני טראיאנה. במהלך המאה הרביעית הועברו יחידות שונות מהלגיון לדרום מצרים, והוצבו בתבאי וקום אומבו. בתקופת הקיסר תאודוסיוס הראשון הוקם לגיון נוסף אשר נקרא "הלגיון השלישי דיוקלטיאנה תבאיורום" (על שם העיר תבאי) ואשר נועד להוות "לגיון תאום" ללגיון השלישי דיוקלטיאנה. נראה כי בלגיון המקורי שולבו יחידות גרמאניות, בעוד בלגיון החדש שולבו יחידות מצריות. הלגיון החדש הועבר למוקדון בעוד הלגיון המקורי נותר במצרים. לפי נוטיטיה דיגניטטום בתחילת המאה החמישית הלגיון עדיין היה מוצב במצרים.

ישנם חוקרים המזהים את הלגיון הזה בתור "הלגיון התבאני" הנזכר באגדות נוצריות כמי שכל חייליו התנצרו. חוקרים אחרים דוחים את הסיפור מעיקרו. 

==קישורים חיצוניים==
* [https://www.livius.org/articles/legion/legio-iii-diocletiana/ הלגיון השלישי דיוקלטיאנה], באתר livius.org 
* [http://www.imperiumromanum.com/militaer/heer/legionen03_07.htm הלגיון השלישי דיוקלטיאנה], באתר Imperiumromanum.com 

שלישי דיוקלטיאנה
הלגיון השלישי הרקוליה

הלגיון השלישי הרקוליה (בלטינית: Legio III Herculia) היה לגיון רומאי, אשר הוקם בידי הקיסר דיוקלטיאנוס והוצב באיליריקום.

==היסטוריה==
המידע על הלגיון מועט. הוא הוקם בידי הקיסר דיוקלטיאנוס, ככל הנראה בתחילת שנות שלטונו. הלגיון נקרא "הרקוליה" אשר משמעותו "מוקדש להרקולס". דיוקלטיאנוס קרא לו כך כמחווה לשותפו לשלטון מקסימיאנוס, אשר הרקולס היה פטרונו. הלגיון נועד במקור להגן על פרובינקיה כלשהי, אולי רייטה, אולם בפועל הועבר לאיליריקום. בסוף המאה הרביעית הועברו לאזור גם יחידות מהלגיון השלישי איטליקה. על פי נוטיטיה דיגניטטום בתחילת המאה החמישית הלגיון עדיין היה מוצב שם.

==קישורים חיצוניים==
* [https://www.livius.org/articles/legion/legio-iii-herculia/ הלגיון השלישי הרקוליה], באתר livius.org 
* [http://www.imperiumromanum.com/militaer/heer/legionen03_08.htm הלגיון השלישי הרקוליה], באתר Imperiumromanum.com 

==הערות שוליים==

שלישי הרקוליה
הת'ר סמול

הת'ר סמול (באנגלית: Heather Small; נולדה ב-20 בינואר 1965) היא זמרת ושחקנית אנגלייה.

== ביוגרפיה ==
סמול נולדה ב-20 בינואר 1965 בלונדון שב.

ב-1987–1990, סמול הייתה חברה בלהקת הוט האוס . בנוסף, סמול חברה בלהקת אם פיפל.

ב-2000, הוציאה את אלבום המוזיקה הראשון שלה, Proud. בין השירים שבאלבום המוזיקה, מופיע השיר "Proud".

ב-24 ביולי 2006, הוציאה את אלבום המוזיקה השני שלה, Close to a Miracle.

ב-29 ביולי 2022, היא הוציאה את אלבום האולפן השלישי שלה, Colour My Life.

== דיסקוגרפיה ==
* 2000: Proud
* 2006: Close to a Miracle
* 2022: Colour My Life

== קישורים חיצוניים ==

* 

== הערות שוליים ==

קטגוריה:זמרות בריטיות
קטגוריה:שחקניות קולנוע וטלוויזיה אנגליות
קטגוריה:משתתפי הזמר במסכה (תוכנית טלוויזיה בריטית)
קטגוריה:בריטיות שנולדו ב-1965
Better in Time

Better in Time (בעברית: ישתפר עם הזמן) הוא סינגל שהוקלט על ידי הזמרת-יוצרת הבריטית ליאונה לואיס, מתוך אלבום הבכורה השני שלה, Spirit.<ref name="announcement" /> השיר יצא לאור ב-9 במרץ 2008, על ידי חברות התקליטים סייקו מיוזיק וג'יי רקורדס, כסינגל השלישי מתוך האלבום.<ref name="announcement" /> האיי-סייד של השיר הוא הלהיט "Footprints in the Sand".<ref></ref>

עם יציאתו נכנס השיר אל המקום השני במצעד הסינגלים הבריטי.<ref></ref>

== רקע וכתיבה ==
השיר נכתב על ידי ג'יי. אר. רותם ואנדראה מרטין והופק על ידי ג'יי. אר. רותם גם כן.<ref></ref> איגוד תעשיית ההקלטות הבריטי העניק לשיר את תואר הזהב על מכירות של למעלה מ-400,000 עותקים במדינה, מה שהופך אותו לאחד משיריה הנמכרים ביותר של לואיס.<ref name=":0" />

כמה שנים לאחר צאתו, עלה השיר לרשת הזרמת המדיה, ספוטיפיי.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של ליאונה לואיס באוקטובר 2009.<ref name=":1"></ref> בתחילת הקליפ, ניתן לראות את לואיס יושבת על כיסא, תוך שהתמונה מוצגת בשחור-לבן. בהמשך, ניתן לראות צילום בצבע ואת לואיס רוקדת לצלילי השיר.<ref name=":1" /> את הקליפ ביימה סופי מולר.<ref name=":1" />

נכון למרץ 2020, מונה הצפיות של הקליפ עומד על למעלה מ-165 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!איטליה (FIMI)<ref></ref>
|פלטינה
|70,000
|-
!בריטניה (BPI)<ref name=":0"></ref>
|זהב
|400,000
|-
!גרמניה (BVMI)<ref></ref>
|זהב
|100,000
|-
!דנמרק (IFPI Denmark)<ref></ref>
|זהב
|15,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="2" |בריטניה
|9 במרץ 2008
|הורדה דיגיטלית
| rowspan="2" |סייקו מיוזיק
|<ref name="announcement"></ref>
|-
|10 במרץ 2008
|תקליטור
|<ref name="announcement" /><ref></ref>
|-
!קנדה
| rowspan="2" |11 במרץ 2008
| rowspan="3" |תקליטור • הורדה דיגיטלית
| rowspan="5" |סוני BMG • סייקו מיוזיק
|<ref name="ama.us"></ref>
|-
!ארצות הברית
|<ref></ref>
|-
!אוסטרליה
|19 באפריל 2008
|<ref name="aust"></ref>
|-
! rowspan="2" |שווייץ
|16 במאי 2008
|מקסי סינגל
|<ref></ref>
|-
|23 במאי 2008
|תקליטור • הורדה דיגיטלית
|<ref></ref>
|-
!גרמניה
|30 במאי 2008
|תקליטור • מקסי סינגל
|אריולה
|<ref></ref>
|-
!אירופה
|3 ביוני 2008
|תקליטור • הורדה דיגיטלית
| rowspan="2" |סוני BMG אירופה
|<ref></ref>
|-
!יפן
|6 ביוני 2008
|תקליטור • מקסי סינגל
|<ref></ref>
|-
!אוסטרליה
|5 ביולי 2008
|מקסי סינגל
|סוני BMG • סייקו מיוזיק
|<ref name="aust maxi"></ref>
|-
!בריטניה
|15 ביולי 2008
|איירפליי
|ג'יי • תקליטי RCA
|<ref></ref>
|}

== קישורים חיצוניים ==

== הערות שוליים ==

קטגוריה:שירי ליאונה לואיס
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:וידאו קליפים שבוימו על ידי סופי מולר
קטגוריה:שירי צדקה
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת סייקו מיוזיק
כיסא אליהו (בצלאל)

כיסא אליהו הוא כיסא לברית מילה, שעוצב על ידי זאב רבן ובוצע בין השנים 1925-1916 בבצלאל, בית מדרש לאמנות ולמלאכות-אמנות. כיום, נמצא הכיסא באוסף מוזיאון ישראל.
==תיאור==
הכיסא, עוצב על ידי זאב רבן הוא מעוטר בדימויים מן המסורת היהודית. העבודה על הכיסא שילבה את עבודתן של מספר מחלקות ובתי-מלאכה של בית הספר. הכיסא הושלם בספטמבר-אוקטובר 1925 והוצג ב"אולם הירשברג" של בית הנכות בצלאל לקראת שילוחו לתערוכה "בצלאל" בניו יורק, שהתקיימה בשנת 1926. לאחר התערוכה נמכר הכיסא לבית-כנסת בברוקלין. בשנת 1982 נרכש הכיסא על ידי מוזיאון ישראל.

בשל ריבוי הפרטים בו, הכיסא נחשב, ביחד עם ארון קודש ממכון ספרטוס, לאחד מן הפריטים החשובים והמורכבים שיוצרו בבצלאל. בסיס הכיסא מעוטר בשלושה תבליטים ובהם סצנות מקראיות הקשורות לטקס המילה. בחזית, לדוגמה, מופיע תיאור עקדת יצחק. משענות הידיים מגולפות בדמות אריות ואילו משענת הגב מעוצבת בדמות לוחות הברית, ובצדדיה קבועים 12 תבליטים, המסמלים את שבטי ישראל. בצורתה היא מאזכרת חזית של ארון קודש.

הכיסא הוצג פעמים רבות במוזיאון ישראל. בשנת 1983-1982 הוצג בתערוכה "בצלאל של שץ", בתערוכה "40 יצירות-מופת של יופי וקדושה מאוסף מוזיאון ישראל" (2005) ושולב בתערוכת הקבע של האמנות הישראלית במוזיאון (2015-2010).

==קישורים חיצוניים==
*[https://www.imj.org.il/he/collections/196034 כיסא אליהו] באתר מוזיאון ישראל
*
*
*
*

==הערות שוליים==

קטגוריה:אוסף מוזיאון ישראל
קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
אליהו (בצלאל)
קטגוריה:אמנות יהודית
קטגוריה:1925 בארץ ישראל
קטגוריה:יצירות משנת 1925
רעידת האדמה בזאגרב (2020)

רעידת האדמה בזאגרב שבקרואטיה הייתה רעידת אדמה שהתרחשה ב-22 במרץ 2020 ב-06:24:03 לפי השעון המקומי (05:24:03 בשעון UTC). ברעידת אדמה זו, שהייתה בעוצמה של 5.5 בסולם מגניטודה לפי מומנט, נהרג אדם אחד ו-26 נפצעו.

רעידת אדמה זו התרחשה בראשית מגפת הקורונה העולמית, מה שגרם לקשיים באכיפה של אמצעי ריחוק חברתי שקבעה הממשלה המקומית. כמו כן, הרעידה התרחשה במהלך נשיאות קרואטיה על מועצת האיחוד האירופי.

הרעידה גרמה לנזקים כספיים המוערכים בכ-11.7 מיליארד דולר אמריקאי.

== קישורים חיצוניים ==

== הערות שוליים ==

זאגרב
זאגרב (2020)
קטגוריה:קרואטיה: היסטוריה
קטגוריה:זאגרב
גיא ההריגה בקומונרקה

שער הכניסה לשטח הירי בשנת 2012
סמני קברים עבור חלק מהקורבנות
תמונות של כמה מהקורבנות
גיא ההריגה בקומונרקה היה אתר ירי המוני של הנ.ק.ו.ד. בשנים 1937 – 1941 במחוז האדמיניסטרטיבי מוסקבה החדשה מדרום-מערב למרכז מוסקבה. זהו בית קברות אורתודוקסי ועל פי נתוני שירות הביטחון הפדרלי, כ-10,000 איש נורו למוות ונקברו במקום.<ref> [http://izvestia.ru/news/329601 Спецобъект "Монастырь"] izvestia.ru.
</ref>

== קורבנות בולטים ==

== קישורים חיצוניים ==

* [http://www.memo.ru/memory/communarka/ רשימת הנצחה]

== הערות שוליים ==

קטגוריה:רוסיה: בתי קברות
קטגוריה:אתרי הריגה סובייטיים
קטגוריה:ברית המועצות: היסטוריה
פלייבוי קרטי

ג'ורדן טרל קרטר (באנגלית: Jordan Terrell Carter; נולד ב-13 בספטמבר 1995), ידוע בשם הבמה פלייבוי קרטי (Playboi Carti), הוא ראפר, זמר ופזמונאי אמריקאי.

== קריירה ==
קרטי החל את הקריירה בגיל צעיר תחת שם הבמה סר קרטייר, וזמן קצר לאחר מכן שינה את השם לפלייבוי קרטי. חלק ניכר מהעבודה המוקדמת שלו נמחק מהאינטרנט.<ref></ref>

ב-2017 הוציא את מיקסטייפ הבכורה שלו הנושא את שמו. המיקסטייפ זכה לשבחים רבים ממבקרי המוזיקה ואף אושר כאלבום פלטינה על ידי איגוד תעשיית ההקלטות האמריקאי.<ref></ref><ref></ref> בהמשך השנה, השתתף בשירה של לנה דל ריי, "Summer Bummer", לצד הראפר אייסאפ רוקי.

ב-2018 הוציא את אלבום הבכורה שלו, Die Lit. האלבום כולל הופעות אורח של טראוויס סקוט, ליל עוזי ורט, גאנה, יאנג ת'אג ועוד. האלבום הגיע בשיאו למקום ה-2 במצעד אלבומי ה-R&B/היפ-הופ.<ref></ref>

ב-2019 השתתף בלהיטו של טיילר, דה קריאייטור, "Earfquake"

ב-2020 הוציא את אלבום האולפן השני שלו Whole Lotta Red, מזה שנתיים לאחר ההכרזה עליו.<ref></ref> האלבום הגיע היישר אל המקום הראשון במצעד הבילבורד 200, והיה לאלבום הראשון של קרטי שהגיע למקום הראשון במצעד.<ref name="BB200"></ref> במאי 2021, יצא שירם של קרטי וטריפי רד, "Miss the Rage".<ref name="Anticipate"></ref>

בשנת 2021, השתתף קרטי באלבומו של קניה וסט, Donda, בשירים "Off the Grid", "Junya" ו-"Junya, Pt. 2".

במאי 2023 יצא השיר "Popular", בו השתתף לצד דה ויקנד ומדונה מתוך פסקול הסדרה The Idol שיצר דה ויקנד. בפברואר 2024, קרטי השתתף בשני שירים מתוך האלבום Vultures 1 של קניה וסט וטיי דולה סיין. השיר "Carnival" בו השתתף לצד ריץ' דה קיד היה לשירו הראשון שהגיע למקום הראשון בבילבורד הוט 100.<ref></ref>

== דיסקוגרפיה ==
=== אלבומי אולפן ===
* 2018: Die Lit
* 2020: Whole Lotta Red

=== מיקסטייפים ===
* 2011: THC: The High Chronicals
* 2012: Young Misfit
* 2017: Playboi Carti

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:אמני אינטרסקופ רקורדס
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1996
קלייד לי

קלייד ויין לי (באנגלית: Clyde Wayne Lee; נולד ב-14 במרץ 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1976. בעונת השתתף במשחק האולסטאר של ה-NBA כשחקן סן פרנסיסקו ווריורס, ולאורך 10 עונותיו בליגה רשם ממוצעים כוללים של 7.7 נקודות ו-10.3 ריבאונדים למשחק.

==קריירת מכללות==
לי נולד בנאשוויל שבטנסי, ובין השנים 1962–1966 למד באוניברסיטת ואנדרבילט. בעונתו השנייה בקבוצת הכדורסל של האוניברסיטה, 1964/1965, הוביל אותה לשלב רבע גמר טורניר אליפות המכללות (NCAA Elite Eight), לראשונה בתולדותיה. במשחק רבע הגמר מול אוניברסיטת מישיגן הצטיין עם 28 נקודות ו-20 ריבאונדים, אך קבוצתו הפסידה בתוצאה 85–87. בעונת 1965/1966 זכה בתואר שחקן העונה של מחוז SEC בפעם השנייה ברציפות, ונבחר לחמישיית העונה בליגת המכללות (First-team All-American). לאורך 3 עונותיו בליגת המכללות העמיד ממוצעים כוללים של 21.4 נקודות ו-15.5 ריבאונדים למשחק.

==קריירת משחק מקצועית==
בדראפט ה-NBA{{כ}} 1966 נבחר לי על ידי קבוצת סן פרנסיסקו ווריורס בבחירה השלישית, אחרי קאזי ראסל ודייב בינג. בעונת הרוקי שלו העפיל עם הווריורס לגמר ה-NBA, אולם קבוצתו הפסידה בסדרת הגמר מול פילדלפיה 76', בתוצאה 2–4. בעונת הפך לשחקן חמישייה קבוע, רשם ממוצעים של 11.9 נקודות ו-13.9 ריבאונדים למשחק, ונבחר להשתתף במשחק האולסטאר במקומו של חברו לקבוצה נייט ת'ורמונד הפצוע, לצדם של שחקני הווריורס רודי לרוסו וג'ים קינג. בפלייאוף של אותה עונה הודחה סן פרנסיסקו בסדרת גמר המערב, על ידי לוס אנג'לס לייקרס. בשש העונות הבאות המשיך לי להציג יכולת טובה עם הווריורס, ולאורך התקופה תרם 8.1 נקודות ו-11.1 ריבאונדים למשחק.

לקראת עונת הועבר בטרייד לאטלנטה הוקס, ולאחר תשעה משחקים במדיה הועבר בטרייד נוסף לפילדלפיה 76', בתמורה לטום ואן ארסדייל. בשתי עונותיו בפילדלפיה רשם 4.8 נקודות ו-7.6 ריבאונדים בממוצע למשחק, ובסיום עונת פרש ממשחק, בגיל 32.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טנסי: כדורסלנים
קטגוריה:כדורסלני אוניברסיטת ואנדרבילט
קטגוריה:בחירות דראפט של סן פרנסיסקו ווריורס
קטגוריה:כדורסלני סן פרנסיסקו ווריורס
קטגוריה:כדורסלני גולדן סטייט ווריורס
קטגוריה:כדורסלני אטלנטה הוקס
קטגוריה:כדורסלני פילדלפיה 76'
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1944
Echo (אלבום)

Echo (בעברית: הד) הוא אלבום האולפן השני של הזמרת-יוצרת הבריטית ליאונה לואיס. האלבום יצא לאור ב-9 בנובמבר 2009 על ידי חברות התקליטים סייקו מיוזיק וג'יי רקורדס. מתוך האלבום יצא הסינגל המצליח "Happy".

האלבום הגיע למקום הראשון במצעד האלבומים הבריטי.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref></ref>
|פלטינה
|20,000
|-
!אירלנד (IRMA)<ref></ref>
|פלטינה 2×
|30,000
|-
!בריטניה (BPI)<ref></ref>
|פלטינה 2×
|600,000
|-
!קנדה (Music Canada)<ref></ref>
|פלטינה
|80,000
|-
!שווייץ (IFPI Switzerland)<ref></ref>
|פלטינה
|30,000
|-
! colspan="3" |סיכום
|-
!אירופה (IFPI)<ref></ref>
|פלטינה 2×
|2,000,000
|}

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלבומי ליאונה לואיס
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי קלייב דייוויס
קטגוריה:אלבומים שהופקו על ידי ראיין טדר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת ג'יי רקורדס
קטגוריה:אלבומי חברת סייקו מיוזיק
אראוקריה המבולדטנסיס

אראוקריה המבולדטנסיס (שם מדעי: Araucaria humboldtensis) הוא עץ מחטני ממשפחת האראוקריים שמקורו בקלדוניה החדשה, לה הוא אנדמי. לעיתים הוא מזוהה כאורן, אך זהו זיהוי שגוי.

==תיאור==
העץ הוא אחד הקטנים במשפחתו, וגובהו הוא בין 6 ל-15 מטרים. צמרתו היא שטוחה ובצורת כתר.

העץ צומח בטבע בשלושה מקומות בלבד באי גרנד טר שבקלדוניה, על הרים בגובה שבין 750 ל-1,500 מטרים.<ref></ref>

העץ נמצא בסכנת הכחדה קשה בשל אובדן בתי הגידול שלו ובשל מספר הולך וגדל של שרפות המכלות את בתי גידולו.<ref name=iucn>Conifer Specialist Group 1998. [http://www.iucnredlist.org/details/30983/all Araucaria humboldtensis]. [http://www.iucnredlist.org 2006 IUCN Red List of Threatened Species. ] Downloaded on 11 May 2016.</ref>

==קישורים חיצוניים==

== הערות שוליים ==

קטגוריה:אראוקריים
קטגוריה:פלורה של האזור האוקיאני
אראוקריה לוקסוריאנס

אראוקריה לוקסוריאנס (שם מדעי: Araucaria luxurians) הוא עץ מחטני ממשפחת האראוקריים שמקורו בקלדוניה החדשה, לה הוא אנדמי. לעיתים הוא מזוהה כאורן, אך זהו זיהוי שגוי.<ref name=conifers>[http://www.conifers.org/ar/Araucaria_luxurians.php Araucaria luxurians.] The Gymnosperm Database.</ref>

==תיאור==
העץ גדל בכמה תת-אוכלוסיות קטנות, בעיקר בקרקעות אולטרה-מאפיות, ביערות לחים, בצוקים ובמדרונות. העץ נמצא בסכנת הכחדה.<ref name=iucn></ref>

גובהו של העץ יכול להגיע ל-40 מטרים, וקוטרו ל-70 סנטימטרים. קליפתו של העץ מפרישה שרף אדום.

אצטרובלים נקביים (בעלי זרעים) גדלים בחלקם העליון של העצים. האצטרובל הנקבי הוא בצורת כדור פחוס באורך 10–15 ס"מ ובקוטר דומה.

העץ משמש כצמח נוי פופולרי בקלדוניה החדשה, והוא משמש רבות כעץ חג המולד עקב עלוותו השופעת.<ref name=rbg>[http://threatenedconifers.rbge.org.uk/taxa/details/araucaria-luxurians Araucaria luxurians.] Threatened Conifers of the World. Royal Botanic Garden Edinburgh.</ref> עם זאת, כמעט לא ניתן למצוא אותו בגנים בוטנים מחוץ לקלדוניה החדשה בשל חוקי הייצוא המחמירים שלה.<ref>[https://newcaledoniaplants.com/plant-catalog/araucarians/ Plants of New Caledonia. Atlanta Botanical Garden]</ref>

==קישורים חיצוניים==

== הערות שוליים ==

קטגוריה:אראוקריים
קטגוריה:פלורה של האזור האוקיאני
דון טוליבר

קאלב זקרי (דון) טוליבר (באנגלית: Caleb Zackery "Don" Toliver; נולד ב-12 ביוני 1994) הוא ראפר, זמר ופזמונאי אמריקאי.

== ביוגרפיה ==
טוליבר נולד וגדל ביוסטון.<ref></ref><ref></ref> הוא החל להוציא לאור מוזיקה ב-2017.<ref></ref> באותה שנה, הוציא לאור יחד עם הראפר יאנגג'וש93 את המיקסטייפ Playa Familia.<ref></ref>

באוגוסט 2018 הוציא לאור את מיקסטייפ הסולו הראשון שלו, Donny Womack.<ref></ref> יום לאחר מכן, הוציא טראוויס סקוט את האלבום השלישי שלו, Astroworld, בו התארח טוליבר בשיר "Can't Say".<ref></ref> לאחר הופעתו באלבום, הוציא מספר סינגלים תחת חברת התקליטים קקטוס ג'ק רקורדס במהלך 2019, ובהם "No Idea", שהפך לוויראלי ברשת החברתית טיקטוק. ב-27 בדצמבר, הוציאו טוליבר וחבריו לקקטוס ג'ק את אלבום האוסף JackBoys.

בינואר 2020 התארח טוליבר באלבומו של אמינם, Music to Be Murdered By בשיר "No Regrets". במרץ, הוציא את אלבום הבכורה שלו, Heaven or Hell. האלבום הגיע למקום השביעי בבילבורד 200.<ref></ref> באוגוסט, טוליבר השתתף לצד נאב וגאנה בשיר "Lemonade" של אינטרנט מאני, שהגיע למקום השישי במצעד הבילבורד הוט 100.

בפברואר 2023, יצא אלבומו השלישי של טוליבר, Love Sick.<ref></ref>

ביוני 2024 יצא לאור אלבומו הרביעי, Hardstone Psycho.

== דיסקוגרפיה ==
=== אלבומי אולפן ===
* 2020: Heaven or Hell
*2021: Life of a Don
*2023: Love Sick
*2024: Hardstone Psycho

=== מיקסטייפים ===
* 2017: Playa Familia <small>(עם יאנגג'וש93)</small>
* 2018: Donny Womack

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אטלנטיק רקורדס
קטגוריה:פורבס 30Under30
קטגוריה:אמריקאים שנולדו ב-1994
Remember Me (קוקו)

Remember Me (בעברית: זכרי אותי), הוא שיר מתוך הסרט "קוקו" שנכתב על ידי קריסטן אנדרסון-לופז ורוברט לופז. בסרט, השיר בוצע בידי הדמויות ארנסטו דה לה קרוז, הקטור, מיגל ומאמא קוקו אשר אותם מדבבים במקור בנג'מין בראט, גאל גרסיה ברנאל, אנתוני גונזלס ואנה אופליה מורגינה, ובגרסה העברית אסף פריינטא, גילן שחף, עומר חובי ודינה דורון. השיר זכה בפרס אוסקר לשיר המקורי הטוב ביותר בטקס פרסי אוסקר ה-90, וכן היה גם זכייתם השנייה באוסקר עבור היוצרים רוברט וקריסטין לופז, לאחר השיר "Let It Go" בשנת 2013.

כמו כן בסוף כותרות הסרט השיר מושר בגרסת פופ בידי מיגל. כמו כן קרלוס ריברה הקליט גרסה לשיר בשם "Recuérdame" לגרסה הספרדית של האלבום.

== תוכן ==
השיר בוצע מספר פעמים בסרט. בתחילה השיר בוצע על ידי ארנסטו דה לה קרוז (בנג'מין בראט) שביצע הופעה ענקית מול קהל לפני שנפל עליו הפעמון, בהמשך השיר בוצע על ידי הקטור (גאל גרסיה ברנאל) ששר שיר ערש לבתו הקטנה קוקו המתואר כפלאשבק ולבסוף השיר בוצע על ידי מיגל (אנתוני גונזלס) למאמא קוקו שהוא מזכיר לה את אביה ומאמא קוקו (אנה אופליה מורגינה) נזכרת באביה ומצטרפת אליו לשירה.

== נתוני מכירות ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)<ref></ref>
|פלטינה
|1,000,000
|}

==קישורים חיצוניים==

* [https://www.youtube.com/watch?v=3iDxU9eNQ_0 ביצוע השיר באנגלית], בביצוע מיגל באתר יוטיוב

== הערות שוליים ==

קטגוריה:שירי 2017
קטגוריה:שירי מיגל
קטגוריה:שירי פיקסאר
קטגוריה:שירים באנגלית
קטגוריה:שירים מסרטי קולנוע
קטגוריה:שירים על מוות
קטגוריה:בלדות
קטגוריה:זוכי אוסקר: השיר המקורי הטוב
קטגוריה:שירי פלטינה בארצות הברית
קטגוריה:סינגלים בהוצאת וולט דיסני רקורדס
אליס אור-יואינג

אליס ג'וזפין אור-יואינג (באנגלית: Alice Josephine Orr-Ewing; נולדה ב-7 ביולי 1989) היא שחקנית בריטית, שכיכבה ב-2012 בסרט הבריטי "שעיר לעזאזל", עיבוד לרומן באותו שם מאת דפנה דה מוריאה שיצא לאור ב-1957.

==ביוגרפיה==
אור-יואינג נולדה בהמרסמית' שבלונדון. היא הבת השלישית של רוברט ג'יימס אור-יואינג הנכבד ואשתו סוזאנה (לבית בודלי סקוט). היא נכדתו של הפוליטיקאי השמרני איאן אור-יואינג. בין השנים 2001 ל-2007 התחנכה בבית הספר לבנות היתפילד שבאסקוט. מ-2008 עד 2011 למדה משחק באקדמיה למוזיקה ולאמנויות הדרמה של לונדון.

ב-2007, עוד לפני שהתחילה ללמוד בבית הספר למשחק, שיחקה אור-יואינג בתפקיד קטן בסרט "כפרה". אחרי סיום הלימודים הופיעה בשני סרטי קולנוע, ובשתי סדרות טלוויזיה. בין השאר שיחקה בפרק האחרון של הסדרה "פוארו" המבוססת על רומנים מאת אגאתה כריסטי. ב-2014 הופיעה בסרט הביוגרפי של מייק לי "מר טרנר" על חייו של הצייר ויליאם טרנר, ובדרמה הביוגרפית "התאוריה של הכול".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2007
| כפרה
| dir="ltr" | Atonement
| אחות
|
|-
| rowspan="2" | 2012
|
| dir="ltr" | A Fantastic Fear of Everything
| ליביניה
|
|-
| שעיר לעזאזל
| dir="ltr" | The Scapegoat
| פרנסס
| סרט טלוויזיה של ITV
על פי רומן מאת דפנה דה מוריאה
|-
| rowspan="2" | 2013
| פוארו
| dir="ltr" | Agatha Christie's Poirot
| ג'ודית הייסטינגס
| בפרק "Curtain: Poirot's Last Case"
|-
|
| dir="ltr" | Blandings: Pig-hoo-o-o-o-ey
| אנג'לה
| בפרק "Pig-Hoo-o-o-o-ey"
|-
| rowspan="4" | 2014
| פרמפייס
| dir="ltr" | Pramface
| פני
| בפרק "Tinker, Tailor, Lobster"
|-
| מר טרנר
| dir="ltr" | Mr. Turner
| ליידי צעירה
|
|-
| התאוריה של הכול
| dir="ltr" | The Theory Of Everything
| דיאנה
|
|-
| גן החיות שלנו
| dir="ltr" | Our Zoo
| ליידי יוז
| סדרת טלוויזיה (פרק אחד)
|-
| 2016
| ויקטוריה
| dir="ltr" | Victoria
| ליידי פלורה הייסטינגס
| בפרק "Doll 123"
|-
| 2018
| שערורייה אנגלית למדי
| dir="ltr" | A Very English Scandal
| קרוליין אולפס
| מיני-סדרה
|-
| rowspan="2" | 2019
| אנדוור
| dir="ltr" | Endeavour
| נטלי וינגוויסט
| בפרק "Apollo"
|-
|
| dir="ltr" | The Importance of Being Oscar
| סאלומה / גברת אלונבי / גוונדלין
| סרט טלוויזיה
|-
| rowspan="3" | 2022
| זה הולך לכאוב
| dir="ltr" | This Is Going to Hurt
| אמה
| 3 פרקים
|-
|
| dir="ltr" | What's Love Got to Do with It?
| הלנה
|
|-
|
| dir="ltr" | The Devil Conspiracy
| לורה מילטון
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה בריטיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1989
קטגוריה:בריטים שנולדו ב-1989
מגפת הקורונה בסנט לוסיה

מגפת הקורונה דווחה לראשונה בסנט לוסיה ב-13 במרץ 2020.

==היסטוריה==
ב-13 במרץ 2020 אובחן המקרה החיובי הראשון בסנט לוסיה. החולה היא אישה בת 63 שחזרה מטיול בבבריטניה. מחלקת הבריאות של המדינה הודיעה על מקרה שני ב-14 במרץ 2020.

ב-20 במרץ 2020, ראש הממשלה אלן צ'אסטנט הודיע שסנט לוסיה תנקוט במדיניות של ריחוק בין אנשים, והשהיה של פעילות עסקית החל בה-23 במרץ ועד 5 באפריל.

ב-23 במרץ 2020, ממשלת סנט לוסיה החליטה על סגירה של המדינה למטוסי נוסעים עד ל-5 באפריל.

ב-27 במרץ 2020, משרד הבריאות הלוסיאני החל בבדיקות למציאת COVID-19, וב-29 במרץ יצאה הודעה לתקשורת שדיווחה על שישה מקרים חדשים. ב-31 לחודש ראש הממשלה הורה על עוצר של מוחלט בין התאריכים מה-1 ועד 7 באפריל, ועד ועל התארגנות לקראת בידוד ביתי.

ב-1 באפריל 2020, הממשלה הורתה על פתיחת מכולות ומאפיות לזמן מוגבל. כמו כן יצאה קריאה לריחוק חברתי, שלא עלתה יפה. ב-5 באפריל, יצאה הוראה שעסקים חיוניים הורשו להישאר פתוחים, פרט לימי חג.

באותו תאריך (ה-5 באפריל) יצאה הוראה על עוצר בין השעות 7 בערב ועד 5 בבוקר למחרת, שתתחיל ב-7 באפריל. העוצר הוארך עד ל-26 באפריל. הממשלה פרסמה גם התייחסות לאמצעי פעולה במקרים של סופות הוריקן.
==קישורים חיצוניים==

==הערות שוליים==

קטגוריה:סנט לוסיה
סנט לוסיה
ג'ים קינג

ג'יימס לאונרד "ג'ים" קינג (באנגלית: James Leonard "Jim" King; נולד ב-7 בפברואר 1941) הוא כדורסלן עבר אמריקאי, אשר שיחק בליגת ה-NBA בין השנים 1963–1973. בעונת השתתף במשחק האולסטאר של ה-NBA כשחקן סן פרנסיסקו ווריורס, ולאורך 10 עונותיו בליגה רשם ממוצעים כוללים של 7.2 נקודות, 2.5 ריבאונדים ו-2.3 אסיסטים למשחק.

==קריירת משחק==
קינג נולד בעיר בראנץ' שבארקנסו, ובין השנים 1959–1963 למד באוניברסיטת טלסה אשר בטלסה, אוקלהומה. לאורך 3 עונותיו בליגת המכללות העמיד ממוצעים כוללים של 14.7 נקודות ו-7.0 ריבאונדים למשחק.

בדראפט ה-NBA{{כ}} 1963 נבחר קינג בבחירה ה-13, על ידי קבוצת לוס אנג'לס לייקרס. ב-3 עונותיו עם הלייקרס שימש כשחקן ספסל, וקלע 6.1 נקודות בממוצע למשחק. בעונות ו- העפילה הקבוצה לגמר ה-NBA, אך בשני המקרים הפסידה מול בוסטון סלטיקס בסדרת הגמר.

בדראפט ההרחבה של שנת 1966 נבחר קינג על ידי שיקגו בולס, ומיד לאחר מכן נשלח עם ג'ף מאלינס בטרייד לסן פרנסיסקו ווריורס, בתמורה לגאי רוג'רס. בפלייאוף סייע לווריורס להעפיל לגמר ה-NBA, ובסדרת הגמר אף הצטיין עם ממוצעים של 18.3 נקודות, 8.2 ריבאונדים ו-4.5 אסיסטים למשחק, אולם קבוצתו נכנעה לפילדלפיה 76' בתוצאה 2–4. בעונת רשם ממוצעים של 16.6 נקודות, 4.5 ריבאונדים ו-4.2 אסיסטים למשחק, ונבחר להשתתף במשחק האולסטאר לצד חבריו לקבוצה רודי לרוסו וקלייד לי.

בעונת , לאחר 3 שנים בסן פרנסיסקו, עבר לשחק בסינסינטי רויאלס, וב-3 העונות הבאות שיחק בשיקגו בולס. בסיום עונת פרש קינג ממשחק, בגיל 32.

==קריירת אימון==
בשנת 1975 מונה למאמן קבוצת הכדורסל של אוניברסיטת טלסה, בה שיחק בעברו כסטודנט. בפברואר 1980 התפטר מתפקידו, לאחר כ-4 שנים וחצי. לאורך התקופה רשמה הקבוצה מאזן כולל של 43 ניצחונות ו-83 הפסדים (34.1%).

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת טלסה
קטגוריה:בחירות דראפט של לוס אנג'לס לייקרס
קטגוריה:כדורסלני סן פרנסיסקו ווריורס
קטגוריה:כדורסלני סינסינטי רויאלס
קטגוריה:כדורסלני שיקגו בולס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:אמריקאים שנולדו ב-1941
מחסה קאפיטאן קובט

מחסה קאפיטן קובט או מחסה קאפיטאן קובט (באנגלית: Refuge Capitán Cobbett) הוא מחסה ארגנטינאי הממוקם במפרצון סיירבה, בחצי האי האנטארקטי, בסמוך לכניסה הצפונית אל מצר ז'רלאש.

== היסטוריה ==
=== הקמת המחסה ===

המחסה נחנך ב-23 בינואר 1954; בעת הקמתו הוא נקרא בשם "מחסה כף פרימאוורה" ( Cape Primavera).

לימים הורחב הבסיס והפך לבסיס פרימאוורה שנחנך רשמית ב-3 במרץ 1977, בנוכחות הפיקוד האנטאקטי של צבא ארגנטינה.

המבנה שופץ במרץ 2017, והוא משמש כמעבדה של הבסיס.

=== מקור השם ===

המחסה נקרא על שמו של רב החובל אנריקה קובט (Enrique Cobbett) אשר נספה באוגוסט 1826, בעת מילוי תפקידו, כאשר ספינתו - הפריגטה בואנוס איירס טבעה, בכף הורן.

== תיאור המחסה ==

המחסה היה מבנה קטן, ובו שני חדרים וחדר רחצה, והוא מסוגל להכיל אספקה לשלושה אנשים לתקופה של שלושה חודשים.

== לקריאה נוספת ==
* [http://www.southpolestation.com/trivia/igy1/DAHLI_IGY003_0047.pdf תחנות מחקר באנטארקטיקה בין השנים 1882 - 1963] 

== קישורים חיצוניים ==
* [https://www.researchgate.net/figure/Map-of-Cierva-Cove-showing-the-location-of-Kay-Islet-at-Cierva-Cove_fig1_233502837 מפת מפרצון סיירבה]

== הערות שוליים ==

קאפיטאן קבוט
לונג שוט (סרט)

לונג שוט (באנגלית: Long Shot) הוא סרט דוקומנטרי אמריקאי של נטפליקס. הוא עלה לשירות ההזרמה של החברה ב-29 בספטמבר 2017.<ref></ref><ref></ref><ref></ref>

==עלילה==
העלילה עוקבת אחרי חואן קטלאן, שהואשם במעשה רצח שלא ביצע, כשהאליבי שלו היה שבאותה שעה הוא היה במשחק בייסבול, דבר שעורך הדין שלו מתאמץ להוכיח.

צילומים גולמיים מצילומי פרק לעונה הרביעית של תוכנית הטלוויזיה "תרגיע" שבוצעו באצטדיון נתנו לו אליבי לזמן ביצוע הרצח וסייעו להוכיח את חפותו.<ref></ref>

==רשימת משתתפים חלקית==
* חואן קטלאן
* מליסה קטלאן
* טאשה בוגס
* לארי דייוויד
* לסלי דאן
* אריק גאגן
* מרקוס גילס

==הפקה==
הסרט עלה לשירות ההזרמה של נטפליקס ב-29 בספטמבר 2017. הוא פורסם עוד קודם לכן בפסטיבל הסרטים של טלורייד ב-3 בספטמבר 2017.
==קישורים חיצוניים==

==הערות שוליים==

קטגוריה:סרטי 2017
קטגוריה:סרטים באנגלית
קטגוריה:סרטים תיעודיים של נטפליקס
קטגוריה:סרטים תיעודיים
מפרצון סיירבה

[[בסיס פרימאוורה שלחוף מפרצון סיירבה]]
מפרצון סיירבה (באנגלית: Cierva Cove) הוא מפרצון בחוף המערבי של ארץ גרהאם שבאנטארקטיקה.

המפרצון ממוקם 11 קילומטרים דרומית-מזרחית לכף סטרנק שבמפרץ יוז, מדרום לחצי האי צ'אוודאר.

על חוף המפרצון הוקם מחסה קאפיטאן קובט, ולאחריו בסיס פרימאוורה - תחנת מחקר של ארגנטינה.

== היסטוריה ==
=== גילוי ומיפוי המפרצון ===

המפרצון מופה לראשונה על ידי סוקרים ארגנטינים, ומופיע לראשונה במפה של ממשלת ארגנטינה משנת 1950.

=== מקור השם ===

שמו של המפרצון ניתן לו בשנת 1960 על ידי הוועדה המייעצת לשמות אנטארקטיים של בריטניה.

המפרצון נקרא על שמו של חואן דה לה סיירבה, מהנדס אווירונאוטיקה וטייס ספרדי, מחלוצי הפיתוח של המסוק, בשנת 1923 הוא המציא את הרוטור רב המפרקים שאפשר את בניית מטוס הכנף הסובבת היציב הראשון - סיירבה C.4; וזאת בדומה לאתרים רבים בסמוך, אשר נקראו על שמם של חלוצים בתחום התעופה.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2797 מפרצון סיירבה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2691&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון סיירבה] באתר הגאזט האנטארקטי המשווה SCAR של ממשלת אוסטרליה
* [https://www.researchgate.net/figure/Map-of-Cierva-Cove-showing-the-location-of-Kay-Islet-at-Cierva-Cove_fig1_233502837 מפת מפרצון סיירבה]
* [https://www.yr.no/place/Antarctica/Other/Cierva_Cove/long.html תחזית מזג אוויר עדכנית ארוכת טווח עבור מפרצון סיירבה]
* 

== הערות שוליים ==

סיירבה
סיירבה